text: [{"text_idx": "#000000", "text": "Vit h\u00f8lva\u00f0u Vi\u0301king i\u0301gj\u00f8gnum, og so eru vit til rei\u00f0ar til finaludystin, sum ver\u00f0ur mo\u0301ti NSI\u0301 komandi leygardag"}, {"text_idx": "#000002", "text": "Og vit kunnu alt fyri eitt avdu\u0301ka, at vit hildu setningin. Vi\u00f0 einum tryggum 3-0 sigri komu vit logandi trygt i\u0301 finaluna, og ta\u00f0 var eisini fult uppibori\u00f0."}, {"text_idx": "#000003", "text": "Ta\u00f0 gekk eitt sindur javnt a\u0301 fyrstu l\u00f8tuna a\u0301 v\u00f8llinum, men ta\u00f0 to\u0301ktist ti\u0301\u00f0liga greitt, at vit h\u00f8vdu st\u00f8rra broddin i\u0301 a\u0301lopspartinum. Li\u0301kasum at vildu vit ta\u00f0 eitt li\u0301ti\u00f0 sindur meira, me\u00f0an gestirnir heldur vildu du\u0301va upp a\u0301 kontrasp\u00e6l, nu\u0301 teir kortini vo\u0301ru a\u0301 odda."}, {"text_idx": "#000005", "text": "Ti\u0301 ju\u0301st Pingel var ma\u00f0urin, sum stu\u0301ta\u00f0i okkum framum. Vit hildu flest\u00f8ll, at vit a\u0301ttu brotsspark, ta\u0301 Bjarki var i\u0301 n\u00e6rdysti vi\u00f0 ma\u0301lverjan, men do\u0301marin valdi to\u0301 at d\u00f8ma horna. Ta\u00f0 l\u00f8gdu Alex og Pingel to\u0301 einki i\u0301, og so sto\u0301\u00f0 1-0."}, {"text_idx": "#000006", "text": "Ikki so \u00f8giliga no\u0301gv seinni sto\u0301\u00f0 2-0 a\u0301 talvuni, og hesa fer\u00f0 var talan um framu\u0301r sma\u0301sp\u00e6l i\u0301 h\u00f8gru, har gestaverjan var\u00f0 taga\u00f0 sundur, a\u0301\u00f0renn bo\u0301lturin var\u00f0 lagdur u\u0301t til Thrane, sum setti hann trygt i\u0301 neti\u00f0."}, {"text_idx": "#000007", "text": "Hesa l\u00f8tuna to\u0301ktust gestirnir heilt \u00f8rkymla\u00f0ir, og vit h\u00f8vdu fleiri go\u0301\u00f0ar st\u00f8\u00f0ur. Tann besta av \u00f8llum var, ta\u0301 Troleis peika\u00f0i i\u0301 11-meturin, eftir at Bjarki vi\u00f0 framu\u0301r einmansavriki vann okkum brotsspark. Alex plagar at vera tryggur, men hesa sendi hann ma\u0301lverjan ein veg og bo\u0301ltin uppum, og so ma\u0301ttu vit sita a\u0301 pi\u0301nubeinkinum eina l\u00f8tu afturat."}, {"text_idx": "#000008", "text": "Gestirnir ho\u0301ttu nevnliga eitt sindur seinastu l\u00f8tuna undan ste\u00f0ginum, og eina l\u00f8tu i\u0301 seinna ha\u0301lvleiki h\u00f8vdu teir eitt veruligt try\u0301st. Men i\u0301 Bjarna og Lukas h\u00f8vdu vit tveir kru\u0301tsterkar mi\u00f0verjar, og ta\u0301 bo\u0301lturin ta einu fer\u00f0ina var\u00f0 stungin inn um teir, kom Hans J\u00f8rgensen \u2013 sum vardi ma\u0301li\u00f0 fyri skadda Mattias \u2013 v\u00e6l u\u0301t og bjarga\u00f0i royndini fra\u0301 leysa S\u00f8lva Vatnhamar."}, {"text_idx": "#000009", "text": "Gestirnir royndu at try\u0301sta meira, men ta\u00f0 gav eisini pla\u0301ss til okkara menn. Einar tv\u00e6r fer\u00f0ir ho\u0301ttu vit, og at enda gav hetta u\u0301rslit. Hannes setti fer\u00f0 a\u0301, og ju\u0301st i\u0301 r\u00f8ttu l\u00f8tuni slepti hann inn um til Pingel, sum runda\u00f0i ma\u0301lverjan, a\u0301\u00f0renn hann u\u0301r spi\u0301skum sendi le\u00f0urku\u0301luna inn um til forloysandi 3-0."}]